钦定古今图书集成/明伦汇编/氏族典/第449卷 > 沈儒通
## 钦定古今图书集成/明伦汇编/氏族典/第449卷 > 沈儒通

按《仁和县志》：“儒通，字宗福，平安二啚人。御史楩之孙，
崇祯己卯顺天举人狮之子也。幼丧母，随父馆济南。
年十三，侨籍入学，每试辄屈其侪辈。崇祯壬午，遂登
东省贤书。未几，闯逆破京师，庄烈帝殉社稷，鲁王倡
大义于山东，儒通慷慨赴义，凡营画调遣，动中机会，
王甚倚之。同列者害其能，且有异志，欲杀儒通，因邀”
儒通饮，即席擒之。儒通见变，起，仓卒骂曰：“吾叨与乡
荐，誓以死报国，不图遭汝鼠子手也。”遂遇害。